CELEX: 62016CN0670
Language: et
Date: 2016-12-29 00:00:00
Title: Kohtuasi C-670/16: Eelotsusetaotlus, mille on esitanud Verwaltungsgericht Minden (Saksamaa) 29. detsembril 2016 – Tsegezab Mengesteab versus Saksamaa Liitvabariik

3.4.2017   
            
            
               ET
            
            
               Euroopa Liidu Teataja
            
            
               C 104/28
            
         Eelotsusetaotlus, mille on esitanud Verwaltungsgericht Minden (Saksamaa) 29. detsembril 2016 – Tsegezab Mengesteab versus Saksamaa Liitvabariik
   (Kohtuasi C-670/16)
   (2017/C 104/42)
   Kohtumenetluse keel: saksa
   
      Eelotsusetaotluse esitanud kohus
   
   Verwaltungsgericht Minden
   
      Põhikohtuasja pooled
   
   
      Kaebaja: Tsegezab Mengesteab
   
      Vastustaja: Saksamaa Liitvabariik
   
      Eelotsuse küsimused
   
   
               1.
            
            
               Kas varjupaigataotleja võib tugineda sellele, et vastuvõtmispalve esitamise tähtaja lõppemise tõttu on vastutus üle läinud vastuvõtmispalve esitanud liikmesriigile (määruse (EL) nr 604/2013 (1) (edaspidi „määrus nr 604/2013“) artikli 21 lõike 1 kolmas lõik)?
            
         
               2.
            
            
               Kui esimesele küsimusele tuleb vastata jaatavalt: Kas varjupaigataotleja võib vastutuse üleminekule tugineda ka juhul, kui vastuvõtmispalve saajaks olev liikmesriik on jätkuvalt valmis teda vastu võtma?
            
         
               3.
            
            
               Kui teisele küsimusele tuleb vastata eitavalt: Kas vastuvõtmispalve saajaks oleva liikmesriigi sõnaselge nõusoleku või kaudse nõusoleku (määruse nr 604/2013 artikli 22 lõige 7) põhjal saab teha järelduse, et vastuvõtmispalve saajaks olev liikmesriik on jätkuvalt valmis varjupaigataotlejat vastu võtma?
            
         
               4.
            
            
               Kas määruse nr 604/2013 artikli 21 lõike 1 teises lõigus sätestatud kahe kuu pikkune tähtaeg võib pärast määruse nr 604/2013 artikli 21 lõike 1 esimeses lõigus sätestatud kolme kuu pikkuse tähtaja möödumist lõppeda, kui vastuvõtmispalve esitanud liikmesriik saadab päringu Eurodac-andmebaasi alles siis, kui kolme kuu pikkuse tähtaja algusest on möödunud rohkem kui üks kuu?
            
         
               5.
            
            
               Kas rahvusvahelise kaitse taotlus loetakse määruse nr 604/2013 artikli 20 lõike 2 tähenduses esitatuks juba varjupaigataotlejana registreerimise tunnistuse (edaspidi „varjupaigataotleja tunnistus“) esmakordse väljastamise kuupäevast või alles vormikohase varjupaigataotluse protokollimise kuupäevast? Eelkõige:
               
                           a)
                        
                        
                           Kas varjupaigataotleja tunnistus on vorm või protokoll määruse nr 604/2013 artikli 20 lõike 2 tähenduses?
                        
                     
                           b)
                        
                        
                           Kas pädev asutus määruse nr 604/2013 artikli 20 lõike 2 tähenduses on asutus, kelle pädevuses on vormi vastuvõtmine või protokolli koostamine, või asutus, kelle pädevuses on varjupaigataotluse kohta otsuse tegemine?
                        
                     
                           c)
                        
                        
                           Kas asutuse koostatud protokoll loetakse pädevale asutusele laekunuks ka siis, kui teda on teavitatud vormi või protokolli põhisisust, või peab asutusele olema edastatud protokolli originaal või koopia?
                        
                     
         
               6.
            
            
               Kas viivitused varjupaiga esmakordse taotlemise ja/või varjupaigataotleja tunnistuse esmakordse väljastamise ning vastuvõtmispalve esitamise vahel võivad analoogia alusel määruse nr 604/2013 artikli 21 lõike 1 kolmanda lõiguga kaasa tuua vastutuse ülemineku vastuvõtmispalve esitanud liikmesriigile või kohustada vastuvõtmispalve esitanud liikmesriiki võtma vastutus määruse nr 604/2013 artikli 17 lõike 1 esimese lõigu alusel üle oma algatusel?
            
         
               7.
            
            
               Kui kuuenda küsimuse esimesele või teisele võimalusele tuleb vastata jaatavalt: Millisest ajavahemikust alates on tegemist vastuvõtmispalve esitamise põhjendamatu viivitamisega?
            
         
               8.
            
            
               Kas vastuvõtmispalve, milles vastuvõtmispalve esitanud liikmesriik teeb teatavaks vaid vastuvõtmispalve esitanud riigi territooriumile sisenemise kuupäeva ning vormikohase varjupaigataotluse esitamise kuupäeva, kuid jätab teatavaks tegemata varjupaiga esmakordse taotlemise kuupäeva ja/või varjupaigataotleja tunnistuse esmakordse väljastamise kuupäeva, järgib määruse nr 604/2013 artikli 21 lõike 1 esimeses lõigus sätestatud tähtaega, või on selline vastuvõtmispalve „tühine“?
            
         
      (1)  Euroopa Parlamendi ja nõukogu 26. juuni 2013. aasta määruse (EL) nr 604/2013, millega kehtestatakse kriteeriumid ja mehhanismid selle liikmesriigi määramiseks, kes vastutab mõnes liikmesriigis kolmanda riigi kodaniku või kodakondsuseta isiku esitatud rahvusvahelise kaitse taotluse läbivaatamise eest, ELT 2013, L 180, lk 31.